CELEX: 32004D0839
Language: sl
Date: 2004-12-03 00:00:00
Title: 2004/839/ES: Odločba Komisije z dne 3. decembra 2004 o določitvi pogojev za netrgovske premike mladih psov in mačk iz tretjih držav v Skupnost (notificirana pod dokumentarno številko K(2004) 4546)Besedilo velja za EGP.

8.12.2004   
            
            
               SL
            
            
               Uradni list Evropske unije
            
            
               L 361/40
            
         
      ODLOČBA KOMISIJE
   
   z dne 3. decembra 2004
   o določitvi pogojev za netrgovske premike mladih psov in mačk iz tretjih držav v Skupnost
   (notificirana pod dokumentarno številko K(2004) 4546)
   (Besedilo velja za EGP)
   (2004/839/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske unije,
   ob upoštevanju Uredbe (ES) št. 998/2003 Evropskega parlamenta in Sveta z dne 26. maja 2003 o zahtevah v zvezi z zdravstvenim varstvom živali, ki se uporabljajo za netrgovske premike hišnih živali in o spremembi Direktive Sveta 92/65/EGS (1), in zlasti člena 8(3)(c) Uredbe,
   ob upoštevanju naslednjega:
   
               (1)
            
            
               Uredba (ES) št. 998/2003 določa pogoje za netrgovske premike psov in mačk iz tretjih držav v Skupnost. Ti pogoji se razlikujejo glede na status tretjih držav porekla in namembne države članice.
            
         
               (2)
            
            
               Člen 8(3)(c) Uredbe (ES) št. 998/2003 določa, da je treba določiti pogoje za vstop necepljenih, manj kot tri mesece starih psov in mačk iz tretjih držav, navedenih v delih B in C Priloge II Uredbe.
            
         
               (3)
            
            
               Navedeni pogoji morajo biti enakovredni pogojem, ki se uporabljajo za premike necepljenih mladih mačk in psov med državami članicami.
            
         
               (4)
            
            
               Ker Uredba (ES) št. 998/2003 že velja in je to tudi v interesu evropskih lastnikov domačih živali, se ta odločba nemudoma izvaja.
            
         
               (5)
            
            
               Ukrepi, predvideni s to odločbo, so v skladu z mnenjem Stalnega odbora za prehransko verigo in zdravstveno varstvo živali –
            
         SPREJELA NASLEDNJO ODLOČBO:
   Člen 1
   1.   Države članice lahko odobrijo vstop na njihovo ozemlje manj kot tri mesece starim psom in mačkam, ki niso cepljeni proti stekleni, iz tretjih držav, navedenih v delih B in C Priloge II k Uredbi (ES) št. 998/2003, pod pogoji, ki so vsaj enakovredni pogojem, navedenim v členu 5(2) navedene uredbe.
   2.   Naknadni premik živali, ki je vstopila v skladu z odstavkom 1, v drugo državo članico je prepovedan, razen če se žival premakne v skladu s pogoji iz člena 5(1) Uredbe (ES) št. 988/2003 v državo članico, drugo kot navedene v delu A Priloge II k navedeni uredbi.
   Naknadni premik živali, ki je vstopila v skladu z odstavkom 1 v drugo državo članico, navedeno v delu A Priloge II k navedeni uredbi, se izvede v skladu s pogoji iz člena 6(1) Uredbe (ES) št. 998/2003, ko je zadevna žival stara več kot tri mesece.
   Člen 2
   Ta odločba se uporablja od 11. decembra 2004.
   Člen 3
   Ta odločba je naslovljena na države članice.
   
      V Bruslju, 3. decembra 2004
      
         
            Za Komisijo
         
         Markos KYPRIANOU
         
         
            Član Komisije
         
      
   
   
      (1)  UL L 146, 13.6.2003, str. 1. Uredba, kakor je bila nazadnje spremenjena z Uredbo Komisije (ES) št. 1994/2004 (UL L 344, 20.11.2004, str. 17).